text: Ro på Fanø
  10 marts 2010 kl. 14.54
  Vil du væk fra tyve, røvere og hærværksmænd er Fanø stedet at flytte hen.
  Tre indbrud og to tyverier. Det var alt, hvad der i sidste kvartal af 2009 blev anmeldt af berigelseskriminalitet på Fanø. I samme periode er der ikke anmeldt et eneste røveri - og kun tre tilfælde af hærværk. 
  De godt 3.000 beboere på Fanø oplever altså næsten ingen kriminalitet overhovedet.
  En forklaring kan være, at øens beboere allesammen kender hinanden - en anden, at det er næsten umuligt for en tyv at gemme sig på eller 
  stikke af fra øen. 
  Se med i TV SYD i aften, hvor reporter Karin Søkilde er taget til Fanø for at lede efter forklaringen på de få forbrydelser.
  